Hoërskool Overvaal môre gesluit weens verdere intimidasie, betogings – praag.co.za
Ondanks die pleidooi van die minister vir basiese onderwys, Angie Motshekga, dat die regte van die kinders by Hoërskool Overvaal eerbiedig behoort te word, het ‘n aantal swart organisasies en linkses voortgegaan om die skool te intimideer en met geweld te dreig. Môre sal ‘n optog vanaf die Caltex-vulstasie in Vereeniging na die skool vertrek. Van die organisasies wat daaraan sal deelneem, is die MK-veterane, Cosatu, Sasco, COSAS, Sadou en die ANC.
In ‘n twiet het SASCO in Gauteng die skool en sy leerlinge as “remnants of the apartheid regime” beskryf.
All preparations are geared towards a provincial march to Hoerskool Overvaal Vereeniging this coming Thursday. We will be led by Cosas and SADTU as we confront remnants of the Apartheid regime head on. Speak to your COSAS, SASCO, ANCYL or YCLSA regions for more details. #access
— SASCO_Gauteng (@SASCO_Gauteng) January 22, 2018
Onlangs het verteenwoordigers van COSAS voor die skool ‘n oproep gedoen dat alle blanke mans doodgemaak moet word.
‘n Woordvoerder van die polisie, Brig. Sonja Slabbert, het aan Netwerk24 gesê dat hulle ‘n “vreedsame optog verwag”.
Op Facebook het ‘n swartman, Aubrey Thamsanqa Mabele, in die afgelope week egter gevra dat Zuma ammunisie behoort te verskaf om “die demokrasie mee te verdedig” waaronder hy “een koeël, een Boerekind” verstaan.
Etlike Afrikaanse organisasies en individue uit die ou NP-Broederbond-dampkring het Afrikaners egter gemaan om hulle nie aan die betogings en vyandigheid jeens Afrikaans te steur nie, en eerder aan “inklusiewe oplossings te werk”, wat dit ook al mag beteken.
Die ANC-lid en voormalige ambassadrise wat met een van die Verwoerd-kleinkinders getroud was, Melanie Verwoerd, het op News24 geskryf:
“Laat ek dit duidelik stel: Ek was nog nooit en sal ook nooit ‘n ‘taalstryder’ of vegter vir die Afrikaanse taal of enige taal hoegenaamd wees nie. Ek is ook ten volle daarvan bewus dat Afrikaans met soveel van die euwels van apartheid-Suid-Afrika verbind geraak het en dat vele Afrikaners steeds diep rassisties is.”
Skrywer praagGepubliseer op 24 Januarie 2018 Kategorieë Afrikaanse nuus, Nuus, Suider-AfrikaSleutelwoord afrikaans, Hoërskool Overvaal, Melanie Verwoerd, Overvaal
Vorige Vorige artikel: Leon Lemmer: Korrupsie in Kenia en Suid-Afrika
Volgende Volgende artikel: Willem Petzer: Wat is kultuurmarxisme?